V cestovnom poistení na Slovensku ide o poistenie pátrania a záchrany, výlučne na území Slovenskej republiky. Poistenie pátrania a záchrany sa vzťahuje na poistné udalosti, ktoré nastali v horských oblastiach na Slovensku vrátane priepastí a jaskýň podľa zákona o Horskej záchrannej službe. Zákon o horskej službe definuje 15 horských oblastí, kde horská služba pôsobí. Sú to Belianske Tatry, Bukovské vrchy, Javorníky, Kremnické vrchy, Kysucká vrchovina, Kysucké Beskydy, Malá Fatra, Moravsko-sliezske Beskydy, Nízke Tatry, Pieniny, Slovenský raj, Stredné Beskydy, Veľká Fatra, Vysoké Tatry a Západné Tatry.
V cestovnom poistení do zahraničia je poistenie pátrania a záchrany zahrnuté v riziku liečebné náklady v zahraničí na území Európy alebo vo svete (podľa zvolenej územnej platnosti).
V cestovnom poistení ku kreditnej karte je poistenie pátrania a záchrany súčasťou oboch typov poistenia – Standard a Exclusive a vzťahuje sa na poistné udalosti v rámci Slovenskej republiky, zároveň je poistenie platné aj pre udalosti kdekoľvek v zahraničí do výšky 5 000 m nad morom.